Publication: Magyar Közlöny
Issue: MK-2010-6 (Year: 2010, Number: 6)
Era: contemporary
Section: mûszaki feltételeirõl szóló 6/1990. (IV. 12.) KöHÉM rendelet szerinti besorolást kell alkalmazni.
Paragraph Index: 88

a) A 72 óra vagy ennél rövidebb idõtartamú különjáratért a díjat vagylagos számítással úgy kell megállapítani, hogy az autóbusz ülõhelyszámára, illetve típusára és komfortfokozatára érvényes óra-, illetve kilométerdíjat meg kell szorozni a díjszámítási idõvel, illetõleg a díjszámítási távolsággal. A két eredmény közül a magasabb díjat kell felszámítani. Ha az így számított díj nem éri el autóbuszonként a legcsekélyebb díjat, úgy megállapodás szerinti, de legfeljebb a legcsekélyebb díjnak megfelelõ a fizetendõ díj. Ha a különjáratot – ugyanazon személyekbõl álló csoport szállítása céljából – egy nap folyamán többször kell kiállítani, a legcsekélyebb díjat a napi szállítások befejezése után, egyszer lehet felszámítani. A díjszámítási idõ: a garázsból (telephelyrõl) indulástól, a garázsba (telephelyre) visszaérkezésig eltelt idõ, az általános kerekítési szabályok szerint egész órára kerekítve. A díjszámítási távolság: a garázsból (telephelyrõl) indulástól a garázsba (telephelyre) visszaérkezésig megtett kilométer, az általános kerekítési szabályok szerint egész kilométerre kerekítve.

Source: https://magyarkozlony.hu/hivatalos-lapok/f1a96616e5331c7229cc81e92f37aade02df6b82/dokumentumok/6a95512dccc333a489b259778534df972e3d6ec0/letoltes